cyanic-selkie/wikianc huggingface dataset:
Գլյուքսբուրգներ
Էդինբուրգի դուքսը
1947-ին Հունաց և Դանիո արքայազն Փիլիպոսը, նոյն ինքն՝ ապագա Էդինբուրգի դուքս Ֆիլիպը, հրաժարվելով յուր նախորդ իշխանական տիտղոսներից և ընդունելով Մաունթբաթըն գերդաստանի ազգանունը, նաև՝ դառնալով բրիտանահպատակ՝ նախքան յուր հարսանիքը, իր աներհայր Գեորգ VI-ի՝ Մեծ Բրիտանիայի Միացյալ Թագավորության արքայի կողմից հռչակվեց Էդինբուրգի դուքս։ Նրա կին Էլիզաբեթ (Եղիսաբեթ) Մաունթաբաթընը պիտի հաջորդեր իր արքա հորը՝ Գեորգ VI-ին, դառնալով Մեծ Բրիտանիայի թագուհին։ Այժմ Էդինբուրգի դուքս Ֆիլիպի և Մեծ Բրիտանիայի թագուհի Եղիսաբեթ-ի արական գծով սերունդները, արքայական հրովարտակի համաձայն, պատկանում են Վինձորի գահատոհմին և, անհրաժեշտության դեպքում, որպես ազգանուն, օգտագործում են ավելի շուտ "Վինձոր-Մաունթբաթընը, քան "Գլյուքսբուրգը։ Բրիտանական գահաժառանգման գծում առաջին տեղերը գրավում են Էդինբուրգի դքսի սերունդները։
Էդինբուրգի դուքս Ֆիլիպի առաջին ժառանգորդը արքայազն Չարլզն է՝ Ուելսի իշխանը (ծնված 1948 թվականին)։ Թեպետ ժառանգության հռչակագիրը հավաստում է, որ դքսական տիտղոսը, իր բոլոր ատրիբուտներով և կից երկու բարձրաստիճան ազնվականական (պերական՝ նահապետական) տիտղոսներով պետք է ժառանգեն դքսի բնական, իսկական արական սեռի ժառանգները, այսինքն՝ տվյալ դեպքում՝ Ուելսի ներկայիս իշխանը՝ արքայազն Չարլզը, ով Էդինբուրգի դքսի ավագ որդին է, սակայն 1999 թվականին հայտարարվեց, թե արքայազն Էդվարդը՝ Վեսեքսի կոսմը, այսինքն՝ Ուելսի իշխանի՝ արքայազն Չարլզի՝ կրտսեր եղբայրը պիտի հաջոևրդի յուրյանց հորը՝ որպես Էդինբուրգի դուքս։ Սպասելով այդ փոփոխությունների վերջնարդյունքին, Ուելսի իշխանը՝ արքայազն Չարլզը մնում է իր հոր դքսական տիտղոսի ժառանգորդը, դրանով իսկ՝ նաև, հավանաբար, բրիտանական գահի ժառանգորդը՝ Էլիզաբեթ II-ից հետո։
Արտաքին հղումներ
Կատեգորիա:Գլյուքսբուրգների տոհմ Կատեգորիա:Շլեզվիգ-Հոլշթայն-Զոնդերբուրգ-Գլյուքսբուրգի դքսեր
Լանգենեսի համայնք
Լանգենես, համայնք Նորվեգիայում։ Մունիցիպալիտետը պարփակում է Գաֆլֆյորդենի արևմտյան ափը։ Այն Օքսնեսի ժամանակակից վարչական կենտրոնն է և գտնվում է Լանգյոյայի մեծ կղզու վրա Վեսթերալեն կղզեխմբում։ Վարչական կենտրոնը գտնվել է Սթյո գյուղում` Լանգենես եկեղեցու արևելյան կողմում` մունիցիպալիտետի հյուսիսային մասում ։
Պատմություն
1919 թվականին Օքսնես վարչական միավորի հյուսիսարևմտյան մասն անջատվել է Օքսնեսից` դառնալով Լանգենեսի նոր ինքնուրույն շրջանը։ Նախապես Լանգենեսը ունեցել է 1,085 բնակչություն։ 1963 թվականին Գաֆլֆյորդենի երկայնքով գտնվող Հոլմ շրջանը (բնակչություն` 65) Լանգենեսից տեղափոխվում է Սորդլանդ մունիցիպալիտետ։ 1964 թվականի հունվարի 1-ին Լանգենսի մնացած բնակչությունը (2,037) նորից միանում է Օքսնեսի հետ։ Նախքան միավորվելը Լանգենեսն ուներ 2,037 բնակիչ ։
Լանգենես եկեղեցի
Լանգենես եկեղեցին կառուցվել է 1700-ական թվականներին բարոկկո ոճով։ Այն ունի 160 նստատեղ, և Հյուսիսային Նորվեգիայի փայտյա եկեղեցիներից մեկն է ։
Ծանոթագրություններ
Կատեգորիա:Օքսնես Կատեգորիա:Նորվեգիայի մունիցիպալիտետների ցանկ Կատեգորիա:1919 թվականին հիմնադրված բնակավայրեր
Սպիտակ թեյ
Սպիտակ թեյը դեռևս օգտագործվում էր 880 տարի առաջ Չինաստանում։ Այս թեյը կայսրերը շատ էին սիրում յուրահատուկ համի համար։
Տեսակներ
Սպիտակ թեյը պատրաստվում է հատուկ թեյի տեսակից, ամենատարածվածները Դա Բայ Խաո (մեծ սպիտակ փետուր), Շույ Սյան (նարգիզ), և այլ տեսակներն են։ Այս թփերի առանձնահատկությունը այն է, որ վեգետատիվ շրջանը սկսում է փետրվարի վերջ, և նրանք ամբողջությամբ ծածկված են լինում սպիտակ մազմզուկներով։
Կա նաև սպիտակ թեյի հնդկական տեսակը, որը աճում է հիմնականում Շրի Լանկայում, և ունի միայն արտաքին նմանություն։ Համային առումով հնդկական և չինական տեսակները իրարից տարբերվում են։
Պատրաստման տեխնոլոգիան
Թեյ հավաքում են մարտի կեսերից ապրիլի սկիզբ, ձեռքով, վաղ առավոտյան 5-ից 9-ը։ Եղանակը պետք է լինի հստակ և արևային։ Թեյ հավաքողը իրավունք չունի ուտել սոխ, սխտոր, համեմունքներ, խմել ալկոհոլ, քանի որ թեյի տերևների կկորցնեն իրենց յուրահատուկ բուրմունքը։ Եթե հավաքի ժամանակ սկսվում է քամի կամ անձրև, ապա ողջ բերքը կորում է, իսկ գները խիստ բարձրանում են։
Սպիտակ թեյ պատրաստում են մատղաշ տերևներից։ Հետո հավաքված տերևները չորացնում են արևի տակ, որից հետո տեղափոխում ստվեր (արևաստվերային ֆերմենտացիա)։ Հետո չորացած տերևները չորացնում են չորանոցներում, դասավորում են և թեյը պատրաստ է։ Սպիտակ թեյը եզակի է նրանով, որ այն չի կլորանում, և մարդու ազդեցությունը նվազագույնն է։ Թեյի բողբոջներից պատրաստում են Բայ Հաո Յին Չժենը, այն ինչ մնում է և երկրորդային թերթիկները դառնում են Բայ Րդ Դանեմ թեյը, իսկ մնացորդներից պատրաստում են Շոու Մեյը։ Քանի որ թեյ պատրաստում են բարձրորակ հումքից, ապա բոլոր տեսակները համարվում են էլիտար, բայց Բայ Հաո յին Չժենը միևնույն է մնում է լավագույնը և ամենաթանկը։
Եթե սպիտակ թեյի պատրաստման ժամանակ եղանակային պայմանները թույլ չեն տալիս հումքը չորացնել արևի տակ, ապա օգտագործում են հատուկ չորանոցներ, բայց միաժամանակ իջնում է նաև թեյի որակը։
Սպիտակ թեյը պատրաստելուց հետո անմիջապես չի օգտագործվում, այն նվազագույնը մեկ ամիս պետք է հասունանա։ Այս թեյը ժամանակի ընթացքում դառնում է ավելի լավը, քիմիական պրոցեսների հետևանքով։
Հատկություններ
Ունի բազմաթիվ բուժիչ հատկություններ։ Սպիտակ թեյը պարունակում է C, PP, B խմբի վիտամիններ, միկրոտարրեր, ամինաթթուներ և բազմաթիվ այլ նյութեր, այդ թվում այն պարունակում է ավելի քիչ կոֆեին, քան այլ տեսակի թեյերը։ Ունի զովացնող հատկություն, և այն կարելի է խմել ինչպես առավոտյան, այնպես էլ երեկոյան։
Սպիտակ թեյը համարվում է հոգնածության դեմ պայքարի լավագույն միջոցներից մեկը։
Թրմում
Սպիտակ թեյը պահանջում է թրման հատուկ եղանակ, հակառակ դեպքում թեյը կփչանա։ Թեյի տերևների վրա պետք է լցնել փափուկ ջուր 60-85°С ջերմաստիճանի։ Պետք է թրմել թեյը ապակյա, կերամիկական կամ ճենապակյա տարաների մեջ։ 150 միլիլիտր ջրին ավելացվում է 3-5 գրամ թեյի տերև։ Այս եղանակով կարելի թրմել 2-3 անգամ։ Հնդիկ արտադրողները խորհուրդ են տալիս մեկ բաժակի մեջ լցնել 2 գրամ թեյի տերև, և եռացած ջուր 80-90°С: Թրմել 4-5 րոպե։
Պահպանումը
Սպիտակ թեյը պետք է պահպանել չոր տարածությունում, փակ կերամիկական տարայի մեջ։ Չի թույլատրվում թեյը պահել սուր հոտ ունեցող ապրանքների հետ։
Դժբախտություն (ֆիլմ, 1977)
«Դժբախտություն» («Беда»), խորհրդային գեղարվեստական ֆիլմ, որը նկարահանել է ռեժիսոր Դինարա Ասանովան   Իզրայիլ Մետերի սցենարով «Լենֆիլմ» կինոստուդիայում 1977 թվականին։
Սպիտակ թեյ
Պահպանումը
Սովորաբար սպիտակ թեյը, ինչպես նաև թույլ ֆերմենտացված թեյը կարելի է պահել 1 տարի։
Դժբախտություն (ֆիլմ, 1977)
Սյուժե
Ֆիլմը հանգիստ հարբեցող Վյաչեսլավ Կուլիգինի անհատականության փլուզման մասին է։ Գլխավոր հերոսը միջին տարիքի տղամարդ է, որն ապրում է մի փոքրիկ բանվորական գյուղում և աշխատում է որպես եռակցող ավտոբազայում։ Նա իր ամբողջ ժամանակը տրամադրում է հարբեցողությանը՝ կամ ընկերների հետ, կամ միայնակ։ Հարբելով՝ նա կնոջը տանջում է անհավատարմության անիմաստ ու անհիմն կասկածներով, վիրավորում մորը։ Երբ սիրելիները փորձում են Վյաչեսլավին հեռու պահել ալկոհոլից, նա դառնում է ագրեսիվ։ Խմիչք գնելու համար նա տանից տանում է նույնիսկ չնչին արժեք ունեցող իրերը։
Սպիտակ թեյ
Պահպանումը
Սպիտակ թեյի պահպանման լավագույն ջերմաստիճանը 10°С է, որի դեպքում այն կարող է ավելի երկար պահպանվել։
Դժբախտություն (ֆիլմ, 1977)
Սյուժե
Օղու փող չունենալով՝ Վյաչեսլավը ներխուժում է գյուղի խանութ, դիմադրություն ցույց տալիս ոստիկանությանը և դատապարտվում ազատազրկման։ Զինաիդան, այլևս չդիմանալով անտանելի ամուսնությանը, ամուսնալուծության հայց է ներկայացնում։ Վյաչեսլավից երես են թեքում բոլոր նրանք, ովքեր եղել են նրա կյանքում, միայն մայրը չի կարող լքել որդուն։ Նա մի քանի օր ճանապարհ է գնում՝ գաղութում կարճ ժամանակով որդուն տեսնելու համար և պատրաստ է մնալ անապատում՝ նրա կողքին լինելու համար։
Սպիտակ թեյ
Հղումներ
Կատեգորիա:Սպիտակ թեյ
Դժբախտություն (ֆիլմ, 1977)
Նկարահանման վայրեր
Ֆիլմը նկարահանվել է Լենինգրադի մարզի Պրիոզյորսկի շրջանի Սոսնովո գյուղում։ Գարեջրատունը, որտեղ զրուցում են Պետրենկոյի և Բուրկովի հերոսները, և խանութը, ուր ներխուժում է Պետրենկոյի հերոսը, իսկապես գոյություն են ունեցել և քանդվել են Գորբաչովի հակաալկոհոլային արշավի ժամանակ։ «Արտադրամասը», որտեղ աշխատում է Լիդիա Ֆեդոսեևա-Շուկշինայի հերոսուհին, 1980-ականների կեսերին եղել է ճաշասրահ։
Անկաշի կեչուա
Տարածվածություն
Անկաշի կեչուան տարածված է Անկաշ դեպարտամենտի մեծ շրջանում, գլխավորապես բարձրալեռ շրջաններում, նույնպես այնպիսի նահանգներում, ինչպիսիք են՝ Մարանյոն, Ուանկայբամբան, Ուամալիեսը, և նաև դեպարտամենտ Ուանուկոյում։ Մեկ անգամ շատ իզոգլոսսներ անկաշի կետչուան համեմատեցին կեչուական բարբառների հետ, Ուանուկոյում, հարավային Ակաշայում և Կաղատամբոյում նահանգում։
Դժբախտություն (ֆիլմ, 1977)
Արտաքին հղումներ
Կատեգորիա:Բնօրինակում անաղբյուր հոդվածներ
Անկաշի կեչուա
Ֆոնոլոգիա
Վոկալիզմ Անկաշի կեչուան լինում է երեք ձայնավոր, կարճ հնչյուններ և երեք ձայնավոր, երկար հնչյուններ։
Ալոֆոններ /ե/ և /օ/ (համապատասխանաբար /ɪ/ и /ʊ/ պատկերներով), արտահայտվում է с /q/ ձևերով։ Կալյեխոն դե Ուայլասում, այդպես է և որոշ շրջակա շրջաններում հանդիպում են վառ մոնոֆտոնգիզացիաներ։ Բացի դրանից, այս տարածքում երկար ձայնավորները կարող են ծագել երկարացման արդյունքում։
Կոնսոնանտիզմ
{| class="wikitable"
Կատեգորիա:Պերուի լեզուներ
Օնանուր
Օնանուր (ონანაური), գյուղ Վրաստանում: Գտնվում է Կախեթի մարզի Լագոդեխի շրջանում :
Baby Monster
Baby Monster (베이비몬스터, ոճավորվում է մեծատառերով)․ հարավկորեական YG Entertainment լեյբլի սպասվող գըրլ բենդ։ Խումբը բաղկացած է յոթ անդամից, ովքեր դեռ պետք է ներկայացվեն։
2018-2022: Նախադեբյուտային շրջան
Baby Monster-ի դեբյուտի նախապատրաստումը սկսվել է դեռ 2018 թվականից, չնայած պաշտոնական հայտարարություններ չեն կատարվել ոչ տարվա ընթացքում, ոչ էլ 2019 թվականին ։ 2020 թվականի հունվարի 25-ին YG Entertainment-ը պաշտոնապես գրանցել է «BAEMON» ապրանքանշանը ։ 2020 թվականի փետրվարին գործակալությունը ներկայացրել է երկու չինուհի թրեյնիների՝ Ջեյն Վանին և Վիկի Վեյին որպես «Idol Producer 3» գոյատևման նախագծի մասնակիցներ, որի ընթացքում աղջիկները ներկայացել են որպես սպասվող գըրլ բենդի անդամներ։ Սակայն, շոուի եզրափակչից հետո խմբի դեբյուտի հետ կապված ոչ մի հայտարարություն չի եղել։
2023: Դեբյուտ
2020 թվականի դեկպետմեբրի 30-ին YG Entertainment-ը ներկայացրել է «YG Next Movement» անվամբ թիզեր լուսանկարը և հավելել է, որ նոր խմբի մասին մանրամասները կհաղորդվեն 2023 թվականի հունվարի 1-ին ։ Հունվարի 1-ին լեյբլի պաշտոնական ՅուԹյուբյան ալիքում հոլովակ է տեղադրվել YG-ի այլ արտիստների մասնակցությամբ, որտեղ մանրամասն ներկայացվում է խմբի ապագա անդամների առաջընթացը, ինչպես նաև ստեղծվել է խմբի անհատական ՅուԹյուբյան ալիքը ։
Կառլ Վիրտանեն
Աստերոիդների և գիսաստղերի հայտնաբերող, աշխատել է Լիկի աստղադիտարանում։ 1947-1950 թվականները հայտնաբերել է ընդհանուր առմամբ 8 աստերոիդ ։ Նրա հայտնաբերած աստերոիդների մեջ երեքը պատկանում են Ապոլոնների խմբին՝ (29075) 1950 DA, (1685) Տորո և (1863) Անտինոս։
Վիրտանենը նաև հայտնաբերել է կարճ պարբերությամբ 46P/Վիրտանենի գիսաստղը։ Դոնալդ Շեյնի հետ համատեղ ստեղծել է գալակտիկաների կատալոգ։
Նրա պատվին է անվանվել (2044) Վիրտ աստերոիդը։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Ամերիկացի գիտնականներ
Կանդավա
Կանդավա (Kandava}}, վաղ՝ Կանդաու, Kandau), քաղաք Լատվիայի արևմտյան մասում, Կանդավայի շրջանի վարչական կենտրոնը։ Գտնվում է Աբավա գետի ափին՝ Հյուսիս-Կուրզեմյան և Արևելա-Կուրզեմյան բարձունքների միջև, Ռիգայից 95 կմ հեռավորության վրա ։ Բնակչությունը 3763 մարդ է (2019) ։
Պատմություն
«Կանդավա» անվանումը հավանաբար առաջացել է լիբիական լեզվից (Candowe՝ վայր ջրին մոտ կամ անկյունում ), ինչը համապատասխանում է Աբավայի գետագալարում Կանդավայի աշխարհագրական դիրքին։ Կանդավայի ամրոցը, որը Վանեմայի կենտրոններից մեկն էր և Աբավայի հովտի աջ ափին՝ մեծ պրուսական տրակտի մոտ, գտնվող քաղաքը գոյություն են ունեցել դեռևս 10-12-րդ դարերում։
1366 և 1397 թվականներին Կանդավան հիշատակվում է որպես opidum՝ ամրացված բնակավայր։1496 և 1499 թվականներին այն արդեն կոչվում էր Hakelwerk (վայր)․ դա խոսում է նրա զարգացման մասին։ 1534 թվականին՝ պանդոկ։  Հայտնի են Կանդավայի ամրոցի 1383-1560 թվականների 17 ֆոգտի ազգանուն։
1560 թվականին՝ Լիվոնյան օրդենի անկումից հետո, Կուռլանդիան դարձել է դքսություն (1561-1795)՝ Կանդավա կենտրոնով, Սաբիլեն և Տալսին ղեկավարում էր կանդավական հետմանը, որի նստավայրը Կանդավայի ամրոցն էր։
Քաղաքը ծաղկել է 17-րդ դարում՝ հերցոգ Եկաբի ղեկավարման օրոք։
Հյուսիսային պատերազմի ժամանակ Կանդավան խիստ ավերվել է։ 1710 թվականին քաղաքում ժանտախտի համաճարակ է բռնկվել, որի զոհ են դարձել ողջ բնակիչությունը։ Հետագայում քաղաքը ստիպված է եղել կրկին վերածնվել։
Տեսարժան վայրեր
Փոքրիկ քաղաքում և նրա մոտակայքում կան շատ հետաքրքիր կուլտուր-պատմական օբյեկտներ, իսկ Աբավայի՝ Կանդավայի և Սաբիլեի միջև գտնվող հին հովտի տեղամասը զուր չեն անվանում «Կուրզեմի Շվեյցարիա»։ Կանդավայում Աբավայի ափերը միացնում է 66 մ երկարությամբ կարե կամուրջը, որը Լատվիայի ամենահին կամուրջներից է (1873)։
Կենտրոնական Լիելա փողոցից ձախ թեքվելու և Շուկայի հրապարակի երկայնքով գնալու դեպքում կարելի է հայտնվել Կանդավայի լյութերական եղեղեցու մոտ, որը կառուցվել է 1730-1736 թվականներին (32-մետրանոց զանգակատունը կառուցվել է 1889 թվականին)։ Եկեղեցում կարելի է տեսնել Կ․ Արնոլդի «Քրիստոսը խաչին» (1855) խորանի պատկերը, կաֆեդրան, խոստովանական նստարանին փայտի վրա փորագրող Մարտենսի (1730-ական թվականներ) աշխատանքները, նաև՝ 17-րդ դարի 2 փայտե քանդակների խմբեր՝ «Չարագործ» և «Գոլգոֆա»։
Քաղաքի արևելքում է գտնվում Տետերինյո անտառային լիճը։
Կանդավայի կուրշական ավերավայր
Լիելա փողոցը տանում է Աբավայի հին հովիտ՝ Աբավաս փողոցում։ Նրա հյուսիսային կողմում՝ Ռիգա-Վենտսպիլս մայրուղուց մոտ 200 մ հեռավորության վրա, գտնվում է Կանդավայի ավերավայրը։ Այստեղ (կոչվում է Նախնիների ավերավայր, Սատանայի մահճակալ, Բազնիսկալնս) գտնվում էր Կնադավայի կուրշական ամրոցը՝ Բանեմա երկրի կենտրոններից մեկը։ Այս պալատը առաջին անգամ հիշատակվում է 1230 թվականի պայմանագրում, որտեղ կուրշերը խոստացել են մկրտվել ։
Կանդավայի ամրոց
13-րդ դարի կեսերին Լիվոնյան օրդենը Կանդավայում կառուցել է քարե ամրոց։ Պատմական աղբյուրները այն կարիծիքին են հանգում, որ ամրոցի շինարարությունը 1253 թվականի շրջանում սկսել է Էբերհարդ ֆոն Զայնեն և ավարտել է Բուրկհարդ ֆոն Հորնհաուզենը 1250-ական թվականներին։ Ամրոցը այդ ժամանակ նախատեսված էր շրջանային համաշխարհային դատավորի նստավայրի համար։ Լիվոնյան օրդենի ղեկավարման ժամանակ այստեղ փոխվել է նմանատիպ 17 դատավոր։ Նրանց պարտականությունների մեջ էր մտնում Կանդավայի, Սաբիլի, Տալսինի շրջանների հսկողությունը, պոդատաների հավաքումը, դատերի իրականացումը և այլն։ Դատավորների անունները կարելի է գտնել «Տալսի շրջան» (Ռիգա, 1935-1937) գրքում։
Հյուսիսային պատերազմից հետո ամրոցը հայտնվել է վթարային վիճակում։ 1840 թվականին թույլ է տրվել քանդել ամրոցի պատերի մի մասը․ քարերի մեծ մասը օգտագործվել է որպես նոր տների հիմք։ 1898 թվականից հետո նրա տարածքը հանձնվել է տեղական ինքնակառավարմանը։ Վառոդի ամրոցի կողքին 1935 թվականին տնկվել է Միասնության պուրակը (Vienibas birze)։
Ներկայումս ամրոցի փլատակները գտնվում են Լիելա փողոցի աջ կողմում։ Դժվար է ենթադրել՝ ինչ տեսք է ունեցել ամրոցը այն ժամանակ, քանի որ մեր օրեր են հասել տեղեկության պատառիկներ նրա կառույցի մասին, իսկ 1794 թվականին նկարված ակվալերում մեզ են նայում արդեն ավերակները։ Այս ոլորտում ամենակարևոր աշխատանքը պատկանում է Պերուի Կարլ ֆոն Լևիսին, որը 1903-ում հրապարակել է իր հետազոտության արդյունքները, որոնց թվում էր նաև ամրոցի բարելավման ենթադրյալ ծրագիրը։
Ըստ պեղումների արդյունքների՝ ամրոցը կառուցվել է Աբավա գետի հնագույն հովտի հիմնական ափին։ Այստեղ 140 մ երկարությամբ և 50 մ լայնությամբ փոքրիկ ելուստ էր, որի եզրերով անցնում էր պարիսպը՝ 1,1-1,5 մ պատի հաստությամբ։ Ելուստի կենտրոնում եղել է 34,2 × 31,5 մ գլխավոր ամրոցը։ Պատերի հաստությունը հասնում էր 1,8-2,0 մետրի։ Դղյակը կառուցվել է գլաքարից, իսկ դռների ու պատուհանների բացվածքները՝ աղյուսից։ Ամրոցի մեջ, հավանաբար, եղել են մի քանի բնակելի շենքեր։
Գլխավոր ամրոցից 25 մ արևելք է գտնվել 11,8 × 11,95 մետր երկարությամբ քառանկյուն աշտարակը, որը պահպանվել է մինչ օրս։ Այն կրում է Պորոխովայի մականունը (Յակովի ժամանակներում այստեղ Վառոդ էր պահվում)։ Դրա պատերի հաստությունը ստորին մասում 1,75-1,9 մ է, իսկ վերևում՝ 1,5-1,6 մ։ Աշտարակն ունի երկու հարկ, բայց հնարավոր է ավելի բարձր է եղել։ Աշտարակի և գլխավոր ամրոցի միջև օդային կամուրջ է եղել, որից ոչինչ չի մնացել։
Արտադրություն
1975 թվականի հունվարի 1-ին ռադիհանգույցների արտադրամասի բազայի վրա հիմնադրվել է Կանդավայի ռադիոգործարանը՝ Յանիս Յակոբովիցի գլխավորությամբ։ Ընկերությունն արդեն թողարկել է պատրաստի ռադիոապարատներ՝ էլեկտրաֆոններ, տրանզիստորային շարժական ռադիոընդունիչներ։
1993 թվականին գործարանում աշխատել է 900 մարդ։ Ձեռնարկության ուժերով կառուցվել են երկու արտադրամաս, մշակույթի տուն, հինգ բազմաբնակարան բարեկարգ բնակելի տուն։
1991 թվականի ապրիլի 15-ին գործարանը վերակազմավորվել է Kandavas radiorūpnīca բաժնետիրական ընկերության։ Այն աշխատել է մինչև 1999 թվականը, երբ սկսվել է ձեռնարկության լուծարումը, որն ավարտվել է 2003 թվականի մարտի 10-ին ։
Ավտոճանապարհներ
Կանդավայով է անցնում շրջանային P130 Լիգաս-Կանդավա-Վեգի ավտոճանապարհը։
Կանդավային է մոտենում շրջանային P109 Կանդավա-Սալդուս ավտոճանապարհը։
Տեղի ավտոճանապարհներից պետք է նշել V1445 Տուկումաս-Կանդավա ավտոճանապարհը։
Միջաքաղաքային ավտոբուսային հաղորդակցություն
Հիմնական ուղղություններն են՝ Կանդավա-Ռիգա, Կանդավա-Տուկումս-Ելագա, Կանդավա-Սալդուս, Կանդավա-Տալսի, Կանդավա-Բենտսպիլս, Կանդավա-Կուլդիգա-Լիեպայա։
Երկաթուղի
Կանդավայի երկաթուղային կայանը գտնվում է քաղաքից 7 կմ հյուսիս-արևելք՝ Բենտցպիլս-Տուկումուս II գծի վրա։
Արտաքին հղումներ
Կատեգորիա:Լատվիայի քաղաքներ Կատեգորիա:Բնակավայրեր այբբենական կարգով
Մահվան դաշտեր
Մահվան դաշտեր (វាលពិឃាត), 1975 թվականից մինչև 1979 թվականը Կամբոջայում իշխանության եկած Կարմիր քմերների կոմունիստական ռեժիմի զոհերի զանգվածային թաղման վայրերի հավաքական անվանումը։
Գերեզմանները հայտնաբերվել են վիետնամական ինտերվենցիայից և Կարմիր քմերների ռեժիմի տապալումից անմիջապես հետո՝ 1979 թվականին։ Ներկայումս Կամբոջայում կա շուրջ 20000 նման թաղման վայրեր, նվազագույնը 1,3 միլիոն մարդու մնացորդներով, մինչդեռ Կարմիր Քմերների ռեժիմի զոհերի ընդհանուր թիվը, ըստ տարբեր գնահատականների, կազմում է 1,7-2,5 միլիոն։
Առավել հայտնի «մահվան դաշտը» Չոենգ-Էկի տարածքն է, որտեղ պոլպոտականները տեղափոխում էին մահապատժի դատապարտվածների մարմինները Պնոմպենի Ս-21 բանտից։
Սպանություններ
Քաղաքական հանցագործությունների հետ կապված իրավական գործընթացն սկսվում էր այն ժամանակ, երբ անձը նախազգուշացում էր ստանում Կամբոջայի գործող կառավարությունից՝ Անգկայից։ Նրանք, ովքեր ստանում էին ավելի քան երկու նախազգուշացում, ուղարկվում էին «վերապատրաստման», ինչը համարյա հավասար էր մահվան։ Սովորաբար, «վերապատրաստվածներին» ստիպում էին խոստովանել «մինչհեղափոխական կենսակերպը և հանցագործությունները» (որը սովորաբար ներառում էր կամ ձեռնարկատիրական գործունեություն կամ օտարերկրացիների հետ հարաբերություններ)՝ հայտարարելով, որ Անգկան կների իրենց և ամեն ինչ «կսկվսի նոր էջից»։ Մաքուր էջը կայանում էր նրանում, որ խոստովանողին ուղարկում էին Տուոլ Սլենգ՝ խոշտանգումների, այնուհետև մահապատժի ի կատար ածման։
Զոհերի նկատմամբ կիրառվում էին տարատեսակ խոշտանգումներ, այդ թվում՝ նրանց եղունգները քաշելը, նրանց ստիպել կուլ տալ արտաթորանքներն ու մեզի պարունակությունը, կախաղան բարձրացնելը և շատ այլն։
Զինամթերքը խնայելու նպատակով մահապատիժները իրականացվում էին ձեռքի տակ եղած միջոցներով, մարդկանց գլուխները ջարդում էին բրիչներով, մարդկանց մարմինները ծակոտում էին սրած փայտերով և երկաթե ձողերով ծեծելով հասցնում էին մահվան։ Մահացածների մարմինները լցվում էին հսկայական փոսերի մեջ որոնք ապագա զոհերը ստիպված էին փորել իրենց համար, սակայն հյուծվածության պատճառով չէին կարողանում խորը փորել։ Հաճախ մահապատժի ժամանակ, պոլոտովցիները փոսերը մշակում էին DDT միջատասպան նյութերով, որպեսզի դիակներից գարշահոտություն չտարածվի, ինչպես նաև, դիակների մեջ կենդանի մարդիկ չմնան։ 1984 թվականին նկարահանվեց Մահվան դաշտերին նվիրված համանուն ֆիլմ։ Մահապատիժներն իրականացվում էին հիմնականում գյուղական բնակավայրերի երիտասարդ զինծառայողների, այսպես կոչված, «Բնիկ ժողովրդի» ներկայացուցիչների կողմից։ Գրեթե բոլորը, ովքեր կասկածվում էին նախորդ կառավարության կամ օտարերկրյա կառավարությունների հետ կապ ունենալու, ինչպես նաև մասնագետներին ու մտավորականներին ձերբակալում և հետագայում մահապատժի էին ենթարկվում դասական հիմունքներով։ Էթնիկական հատկանիշներով մահապատժի էին ենթարկվում վիետնամցիներն ու չամերը, իսկ կրոնականով` քրիստոնյա և բուդդայական վանականները։ Նույնիսկ տապալումից հետո, Կարմիր Քմերները չդադարեցրին իրենց բռնաճնշողական քաղաքականությունը։ Այսպես, 1989 թվականին վիետնամական զորքերի դուրսբերումից հետո նրանք կրկին վերահսկողություն հաստատեցին Թաիլանդի հետ սահմանի երկայնքով առանձին հատվածների վրա։ Ըստ տեղի բնակիչների, Անլոնգվենգում գտնվող պոլպոտականների հիմնական ճամբարի մոտ հայտնվել էր հերթական «մահվան դաշտ»-ը։ Այստեղ Կամբոջայի փաստագրական կենտրոնի տվյալների համաձայն Կամբոջայի հյուսիս-արևմտյան մասում Կարմիր քմերների տիրապետության օրոք՝ 1993 թվականից 1997 թվականներին սպանվել է մոտ 3000 մարդ ։
Արտացոլումը մշակույթում
Կամբոջայում տեղի ունեցած ցեղասպանությանն է նվիրված «Մահվան դաշտեր» ֆիլմը, որը պատմում է կամբոջացի լրագրող Դիտ Պրանի ճակատագրի մասին, որն ընկել էր համակենտրոնացման ճամբար և կարողացել էր փախչել այնտեղից։ Մահվան դաշտը ցուցադրվել է նաև Rambo IV ֆիլմում մի քանի տեսարաններով։
Միխալ Սաչեկ
Միխալ Սաչեկ (չեխ․՝ Michal Sáček, սեպտեմբերի 19, 1996 թ., Պրահա, Չեխիա), չեխ ֆուտբոլիստ, Սպարտա ֆուտբոլային ակումբի կիսապաշտպանն է։
Ակումբային կարիերա
Սաչեկը Սպարտա ակումբի սանն է, որտեղ Չեխիայի առաջնությունում իր մեկնարկային հանդիպումն անցկացրել է 2016թ․ մայիսի 14֊ին, երբ թիմը մրցում էր Վիսոչինայի հետ ։ Եվրոպայի լիգայում իր մեկնարկային հանդիպումն անցկացրել է սեպտեմբերի 15-ին, երբ թիմը մրցում էր Սաութհեմփթոնի հետ ։
Ազգային հավաքականի կազմում
2017թ․ Չեխիայի երիտասարդական հավաքականի կազմում մասնակցել է Լեհաստանում անցկացված Եվրոպայի առաջնությանը։ Ֆուտբոլիստը մասնակցել է Գերմանիայի և Իտալիայի հետ անցկացված հանդիպումներին ։
Հղումներ
Կատեգորիա:1996 ծնունդներ Կատեգորիա:Սեպտեմբերի 19 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Չեխ ֆուտբոլիստներ Կատեգորիա:Պրահա քաղաքում ծնվածներ Կատեգորիա:Սպարտա Պրահայի ֆուտբոլիստներ Կատեգորիա:Ֆուտբոլի կիսապաշտպաններ
Հորիզոնին այնքան մոտ
Հորիզոնին այնքան մոտ (Dem Horizont so nah), ռոմանտիկ մելոդրամա, որի ռեժիսորն է Թիմ Տրակտը։ Ֆիլմը նկարահանվել է Ջեսիկա Կոխի ինքնակենսագրական բեսթսելլերի հիման վրա, որը վերջին տարիների ամենահաջողված վեպերից մեկն է։ Ֆիլմի գլխավոր դերերը կատարել են Լունա Վեդլերը և Յանիկ Շումանը։ Ֆիլմի պրեմիերան կայացել է 2020 թվականի հունվարի 23-ին ։
Սյուժե
Նրանք միմյանց հանդիպել են լուսաբացին իրենց չափահաս կյանքում, երբ զգացմունքները հաղթահարել են վախը և բոլոր խոչընդոտները։ Երիտասարդ սիրահարները ամեն մի վայրկյան անցկացնում են միասին։ Բայց սերն առաջին հայացքից չի կարող հավերժ տևել և դրա համար կան լուրջ պատճառներ։
Արտադրություն
«Հորիզոնին այնքան մոտ» ֆիլմը հիմնված է գրող Ջեսիկա Կոխի համանուն ինքնակենսագրական վեպի վրա՝ եռերգության առաջին մասում ։ Գիրքն իր հրատարակության առաջին իսկ շաբաթից հայտնվել է Amazon-ի բեսթսելլերների ցուցակում։ Ֆիլմը նկարահանվել է Pantaleon Films պրոդյուսերական ընկերության կողմից, որը հիմնել է Մաթիաս Շվայգհեֆերը ։
Ծանոթագրություններ
Կատեգորիա:Գրական ստեղծագործությունների էկրանավորումներ Կատեգորիա:2019 ֆիլմեր Կատեգորիա:Գերմանական դրամա ֆիլմեր Կատեգորիա:Գերմաներեն ֆիլմեր Կատեգորիա:Գերմանական ռոմանտիկ ֆիլմեր Կատեգորիա:21-րդ դարի ֆիլմեր
Ես կարմրում եմ
«Ես կարմրում եմ» (Turning Red), 2022 թվականի ամերիկյան համակարգչային անիմացիոն ֆանտաստիկ կատակերգական ֆիլմ, արտադրված «Pixar»- ի և թողարկված «Walt Disney Pictures»-ի կողմից։ Ֆիլմի ռեժիսորը Դոմի Շի Ռու Էնն է, իսկ սցենարը գրել են Շին և Ջուլիա Չոն։ Ֆիլմում նկարահանվել են Ռոզալի Չյանը, Սանդրա Օն, Ավա Մորսը, Մաիթրեյի Ռամակրիշնանը, Հուեյն Պակը, Օրիոն Լին, Վայ Չին Հոն, Տրիստան Ալերիկ Չենը և Ջեյմս Հոնգը՝ որպես ձայնային դերակատարներ ։
Գործողությունները տեղի են ունենում 2002 թվականին Տորոնտո քաղաքում։ Գլխավոր հերոսուհին Մեյլինգ «Մեյ» Լին է՝ տասներեքամյա կանադական արմատներով չինացի աշակերտուհի, ով կերպարանափոխվում է հսկա կարմիր պանդաի, երբ շատ նյարդայնանում է, այնուամենայնիվ, նա կարող է վերադառնալ իր նախկին վիճակին, եթե հանգստանա։ Մուլտֆիլմի զարգացումը սկսվել է 2018 թվականին, երբ Դոմի Շին իր գաղափարը փոխանցեց «Pixar»-ին 2017 թվականի հոկտեմբերին։ Այն Pixar-ի քսանհինգերորդ լիամետրաժ ​​ֆիլմն է, երկրորդը, որի ռեժիսորը կին է, առաջինը, որը նկարահանվում է Կանադայում, և երկրորդը, որտեղ նկարահանվում է ասիացի գլխավոր դերակատարը «Up»-ից հետո։
Սյուժե
Մեյլինգ «Մեյ» Լին տասներեքամյա կանադական արմատներով չինացի է, սովորում է 8-րդ դասարանում, բնակվում Տորոնտո քաղաքում։ Նա և իր լավագույն ընկերներ Միրիամը, Պրիյան և Էբբին տղաների խմբի 4*Town բոյ բենդի երկրպագուներ են։ Մինգը՝ Մեյի մայրը, բացարձակ կատարելություն է ակնկալում դստերից և անտեսում է Մեյի հոբբիները։ Լի ընտանիքի գործն է հոգ տանել իրենց չինական տաճարի մասին։
Երբ Մինգը հայտնաբերում է, որ Մեյը սիրահարված է Դևոնին՝ տեղի խանութի վաճառողին, նա բախվում է նրա հետ և ակամայից ամաչեցնում է Մեյին հանրության առաջ, այդ թվում՝ դպրոցի կռվարար Թայլերի առջև, ինչի հետևանքով Մեյը վառ մղձավանջ է տեսնում կարմիր պանդայի հետ։ Հաջորդ առավոտ Մեյը վերածվեց մեծ կարմիր պանդայի։ Նա թաքնվում է ծնողներից և պարզում է, որ փոխակերպվում է միայն այն ժամանակ, երբ բուռն էմոցիաների մեջ է։ Մինգը սկզբում կարծում է, որ Մեյն ունենում է իր առաջին դաշտանը, բայց պարզում է ճշմարտությունը, երբ նա ավելի է ամաչեցնում Մեյին դպրոցում՝ ստիպելով Մեյին կերպարանափոխվել և փախչել տուն։
Մինգը և Ջինը՝ Մեյի հայրը, բացատրում են, որ իրենց ընտանիքի բոլոր կանայք կարող են փոխակերպվել իրենց հեռավոր նախնի շնորհիվ, ով իր դուստրերին պաշտպանելու համար ստեղծել էր այս փոխակերպումը, և այդ ժամանակից ի վեր ընտանիքի բոլոր իգական սեռի ներկայացուցիչները նույնպես փոխակերպվել են դեռահասուրյան շրջանում։ Մեր ժամանակներում դա դարձել է անհարմար և վտանգավոր, ուստի կարմիր պանդայի ոգին պետք է կնքվի թալիսմանում կարմիր լուսնի գիշերը ծիսակատարության միջոցով։ Հաջորդը տեղի էր ունենալու մեկ ամսից։ Մեյի ընկերները հայտնաբերում են նրա կերպարանափոխությունը, սակայն դա նրանց դուրը գալիս է, և Մեյը գտնում է, որ նրանց վրա կենտրոնանալն օգնում է կառավարել իր ներսում գտնվող կարմիր պանդային։
4*Town հայտարարում են, որ նրանք հայտնվելու են Տորոնտոյում իրենց համերգային շրջագայության շրջանակներում, սակայն Մինգը հրաժարվում է թույլ տալ Մեյին գնալ շոուի։ Իր կարողությունների շնորհիվ Մեյը և իր ընկերները սկսում են առանց Մինգի իմացության տոմսերի գումար հավաքել։ Թայլերը՝ նախկին կռվարարը, խնդրում է Մեյին ներկայանալ իր ծննդյան առթին։ Երեկույթի ժամանակ Մեյն իմանում է, որ համերգը տեղի է ունենալու ծեսի գիշերը։ Երբ Թայլերը վիրավորում է Մեյին, նա զայրանում է և հարձակվում Թայլերի վրա՝ սարսափեցնելով մնացած հյուրերին։ Մինգը իմանում է դստեր արարքների մասին և ընկերներին մեղադրում իրեն օգտագործելու մեջ, իսկ Մեյը չի կարողանում հակաճառել, քանի որ վախենում է հակասել մորը։
Մեյի տատիկն ու մորաքույրները գալիս են ծեսը կատարելու համար, սակայն երբ կարմիր պանդան գրեթե բաժանվում է Մեյից, նա որոշում է թողնել իր կարողությունները, խաթարում է ծեսը և գնում «SkyDome» մարզադաշտում տեղի ունեցող համերգի։ Այնտեղ նա հանդիպում է իր ընկերներին, ովքեր ներում են նրան խնջույքի ժամանակ իր պահվածքի համար։ Ցավոք սրտի, տաճարից փախչելիս Մեյը վնասել էր մոր թալիսմանը։ Զայրացած Մինգը վերածվում է ավելի հսկա կարմիր պանդաի և խաթարում է համերգը՝ մտադրվելով պատժել Մեյին։ Մեյն ու Մինգը վիճում են Մեյի անկախության մասին, և նրանց կռվի ժամանակ Մեյը պատահաբար տապալում է մորը։
Տիտրաների ժամանակ Ջինը պարում է նկուղում՝ լսելով 4*Town-ի երգերը։
Մշակում
2017 թվականին, երբ Շին ավարտեց աշխատանքը «Bao» մուլտիպլիկացիոն կարճամետրաժ ֆիլմի վրա, Pixar-ը նրան խնդրեց երեք գաղափարներ հղել գեղարվեստական ​​ֆիլմի համար։ Նրա բոլոր գաղափարները հիմնված էին դեռահասների մեծացման վրա, և այն, որը հիմք է հանդիսացել «Ես կարմրում եմ» ֆիլմի սյուժեի համար, պատմում էր մի աղջկա մասին, որն անցնում էր կախարդական հասունացման միջով։ Շին այն գրել է անձնական փորձից ելնելով։ Նա ասաց. «Բոլորն էլ եղել են այդ իրավիճակում»։ 13 տարեկանում բոլորն զգացել են, որ վերածվում են վայրի, փռչոտ, հորմոնալ գազանի, և ես կարծում եմ, որ այդ պատճառով Pixar-ին դուր է եկել այդ գաղափարը ։ 2017 թվականի հոկտեմբերի 31-ին Շին ստուդիա ներկայացրեց իր կոնցեպտները, որոնք ներառում էին «Ես կարմրում եմ»-ը ։ Ըստ Pixar-ի պրոդյուսեր Լինդսի Քոլինզի, ով ներկա էր Շիի հետ դեմ առ դեմ հանդիպմանը, ստուդիան գրավել էր «Ես կարմրում եմ»-ի գաղափարը, քանի որ «պարզ էր, որ Դոմին այնքան հստակ պատկերացում ուներ, թե ովքեր են երկու գլխավոր հերոսները։ Մեյն ու Մինգը արտահայտված էին, անհատական ​​և եզակի, ավելի շատ, քան մյուս գաղափարները», և «այս երկու կերպարները նրա սեփական կյանքի փորձի անձնավորումն էին։ Դա նման է կախարդական հավասարման» ։
2018 թվականի մայիսի 8-ին պարզվեց, որ Դոմի Շին ստուդիայի համար գեղարվեստական ​​լիամետրաժ ֆիլմ է գրում, ինչը դարձնոիմ է նրան երկրորդ կինը, ով ֆիլմ է նկարահանել Pixar-ի համար ։ Նախագիծը արտադրվում էր «Կարմիր» աշխատանքային վերնագրով ։ 2018 թվականի նոյեմբերի 26-ին Շին հաստատեց, որ ստուդիայում աշխատում է ֆիլմի վրա։ Շին նաև ասաց, որ ֆիլմը զարգացման սկզբնական փուլում է և նա ոգևորված է լիամետրաժ ֆիլմը նկարահանելու համար ։ 2019 թվականի հունվարի 1-ին Շին ասաց, որ մտադիր է ֆիլմը դարձնել զվարճալի և զգացմունքային։ 2020 թվականի դեկտեմբերի 10-ին հայտարարվեց Դոմի Շիի «Ես կարմրում եմ» ֆիլմի մասին, ինչպես նաև բացահայտվեց սյուժեն ։
Քասթինգ
2017 թվականին Pixar-ը Չիանին հրավիրեց աջակցելու ֆիլմի զարգացմանը՝ նրանց տրամադրելով նրա ձայնագրությունները ։ Չիանը, որն այն ժամանակ տասներկու տարեկան էր, ընտրվեց, քանի որ նա այն ժամանակ ապրում էր Ֆրեմոնտում, ընկերության գլխավոր գրասենյակից 35 մղոն հեռավորության վրա ։ Երկու տարվա զարգացումից հետո Շեյն ու Քոլինզը հասել էին այն կետին, որտեղ նրանք փնտրում էին ձայնային դերասաններ նախագծի համար։ Լսելով տարբեր դերասանուհիների ձայնը՝ նրանք հասկացան, որ սիրահարվել են Չիանգի խաղին և Մեյի դերում ուրիշին չեն տեսնում ։ Նրանք քննարկել են իրավիճակը Pixar-ի գլխավոր ստեղծագործական տնօրեն Փիթ Դոկթերի հետ, ով անձամբ հավանություն է տվել Չիանգի քասթինգին գլխավոր դերի համար ։
2020-ի ռեկորդային նստաշրջանի սկզբում Շին Չիանգին զարմացրեց լրացուցիչ սցենարի էջով, որտեղ Մինգը նրան առաջարկեց դերը կերպարի անունից ։ Այս նիստը վերջինն էր, որը տեղի ունեցավ անձամբ մինչև COVID-19 համաճարակի հետ կապված արգելափակումը ։ Արտադրությունը շարունակելու համար ստուդիան Չիանին տրամադրեց տարբեր ձայնագրման սարքավորումներ, որոնցով նա հիմնեց իր սեփական փոքրիկ ստուդիան իր ծնողների տան սենյակում ։ Սանդրա Օն Շիի իդեալական ընտրությունն էր Մինգի դերի համար, քանի որ նրանք երկուսն էլ ծագումով չինացի էին կանադական արմատներով, և ռեժիսորը կարծում էր, որ Օն կկարողանա ֆիքսել զգացմունքների ողջ շրջանակը, որով օժտված է Մինգը ։
Սեթինգ
Ֆիլմի գործողությունները տեղի են ունենում Կանադայի Տորոնտո քաղաքում 2000-ականների սկզբին, ինչպես ասվում է թիզերի թրեյլերի տեսարաններում և թիզերի պաստառի Մեյի ուսանողական վկայականում։ Դա հաստատվել է նաև արտադրության դիզայների կողմից 2021 թվականի փետրվարին ։ Քանի որ ֆիլմի իրադարձությունները ցուցադրվում են տասներեք տարեկան աղջկա աչքերով, դեկորացիան ստեղծվել է այնպես, որ փոխանցի «երիտասարդության» և «կախարդանքի» զգացումը։ Ցուցադրվում է նաև հազարամյակի սկզբի բոյ-բենդերի հանրաճանաչությունը և դրանց նկատմամբ դեռահասների արձագանքը ։ Ոգեշնչման և տեսողական հղում փնտրելու համար Pixar-ի անիմատորները ճանապարհորդեցին Հյուսիսային Կալիֆորնիայի տարածքում գտնվող տարբեր վայրեր ։ Նրանք կարմիր պանդաներին ուսումնասիրեցին Սան Ֆրանցիսկոյի կենդանաբանական այգում, Սան Ֆրանցիսկոյի Չինաթաունի ճարտարապետությունը և Մերիսվիլում գտնվող Բոկ Կաի տաճարը ։
Ոգեշնչման աղբյուրները
Շին ֆիլմը նկարագրում է որպես «ասիական դեռահասի տենդի երազանքը» ։ Շատ անիմեներ, ինչպիսիք են Sailor Moon-ը, Ranma ½, Fruits Basket-ը և InuYasha-ն, մեծ ազդեցություն են թողել ֆիլմի գրաֆիկայի վրա ։ Այս ազդեցությունն արտացոլելու համար Pixar-ի 3D անիմացիայի վրա դրվեցին ձեռագործ 2D էֆեկտներ ։
Շեյը նաև ոգեշնչվել է «Իմ հարևանը Տոտորո» անիմե ֆիլմից՝ ստեղծելու «նշանավոր հսկա կենդանի, որը ստիպում է քեզ խեղդվել մորթու մեջ» և սյուժեն համեմատել «Գուֆիի արձակուրդի» հետ՝ մի նմանատիպ մեծահասակ ֆիլմի, որը պատկերում է ծնողների խնդիրը, երեխաների փոխհարաբերությունները, որոնց գագաթնակետն է նաև փոփ խումբը։ Ռոնա Լյուն ֆիլմի պրոդյուսերական դիզայներ է, այն բանից հետո, երբ նախկինում դա արել է «Bao» կարճամետրաժ ֆիլմի համար ։ Լյուն ասաց, որ գեղարվեստական ​​ֆիլմի վրա աշխատելն իր համար «երազանք էր» ։
Երաժշտություն
Ֆիլմի երաժշտությունը ստեղծել է շվեդ կոմպոզիտոր Լյուդվիգ Գորանսոնը։ Ժապավենը անիմացիոն նախագծերի վրա աշխատելու նրա առաջին փորձն էր ։
Ֆիլմում հորինված «4*Town» բոյ-բենդի կատարած երգերը գրել են Բիլի Այլիշը և Ֆինիս Օ'Քոնելը ։
Սաունդթրեքի ալբոմը թողարկվել է թվային և CD-ով Walt Disney Records-ի կողմից 2022 թվականի մարտի 11-ին։ Երգերը թարգմանվել են տարբեր լեզուներով և կատարվել այլ երկրներում ֆիլմի կրկնօրինակող դերասանների կողմից։ Այսպիսով, ճապոնական տարբերակում դրանք կատարում է DA-ice խումբը, իսկ չինական տարբերակում՝ թայվանական W0LF (S) խումբը։ Ֆիլմում հնչում են նաև DJ Casper-ի «Cha Cha Slide» (2000) և Destiny's Child-ի «Bootylicious» (2001) երգերը, սակայն դրանք չեն հնչում սաունդթրեքում։
==== Սաունդթրեք ====
Մարքեթինգ
Առաջին գովազդային նյութերը ներկայացվել են 2020 թվականի դեկտեմբերի 10-ին՝ Դիսնեյի ներդրողների օրը ։ Թիզերի թրեյլերը թողարկվել է 2021 թվականի հուլիսի 13-ին, իսկ ամբողջական թրեյլերը նոյեմբերի 17-ին ։ Ֆիլմի թողարկումից առաջ Դիսնեյը պայմանագիր կնքեց Mozilla-ի հետ՝ այն գովազդելու Firefox բրաուզերի միջոցով, քանի որ կարմիր պանդաները հայտնի են նաև որպես «կրակե աղվեսներ»։ Բջջային սարքերի և համակարգիչների վրա բրաուզերի օգտատերերը հնարավորություն ունեն փոխել դրա ֆոնն ու թեմաները։ Mozilla մարքեթինգի տնօրեն Լինդսի Շեփարդը նշել է, որ համագործակցությունը ընկերությանը հնարավորություն կտա «բերել Mozilla-ի ոգին հաջորդ սերնդին» ։ Ֆիլմի պրեմիերայի օրը Սան Ֆրանցիսկոյի կենդանաբանական այգու կարմիր պանդաներից մեկի անունը փոխվել է «Մեյլինգ» ։
Տոմսարկղեր
2022 թվականի մարտի 21-ի դրությամբ «Ես կարմրում եմ»-ը միջազգային մակարդակով հավաքել է $8,4 միլիոն։
ԱՄՆ-ից և Կանադայից դուրս, ֆիլմը 2 երկրում հավաքել է 3,8 միլիոն դոլար։ Այսօրվա դրությամբ հանգստյան օրերի բացման վճարները Լեհաստանում (430,000 դոլար), Սաուդյան Արաբիայում (920,000 դոլար) և ԱՄԷ-ում (420,000 դոլար) ։ Երկրորդ շաբաթավերջում ֆիլմը հավաքել է 2,8 միլիոն դոլար ։
Հոսքային դիտումներ
«Ես կարմրում եմ»-ը Disney+-ում ամենաշատ դիտված ֆիլմն էր թողարկումից հետո առաջին երեք օրվա ընթացքում ։
Ներկայացուցչություն
Բացի չինացի-կանադացիների պատկերելուց, ֆիլմը նաև գովասանքի արժանացավ կորեացիների, հարավասիացիների և դիաբետով հիվանդ կերպարների մարմնավորման համար ։ Թեև գլխավոր հերոսի կերպարանափոխությունը փոխաբերություն չէր հատուկ դաշտանի համար, նրա կերպարը նույնպես լուսաբանվում էր որոշ աղբյուրներում ։
Քննադատների կարծիք
Կարծիքների ագրեգատոր Rotten Tomatoes կայքում ֆիլմն ունի 95% վարկանիշ՝ հիմնված 235 գրախոսականների վրա, միջինը 8/10 գնահատականով։ Կայքի կոնսենսուսում ասվում է. «Ջերմ, զվարճալի, գեղեցիկ անիմացիոն և մշակութային առումով ընդարձակ, «Ես կարմրում եմ»-ը ավելացնում է Pixar-ի ընտանեկան հաջողությունների երկար ցուցակը» ։ Ֆիլմը Metacritic-ում ունի 100-ից 83 միավոր՝ հիմնված 51 գրախոսականների վրա, ինչը «համընդհանուր ճանաչում» է ։ Ֆիլմի առաջին դիտողները բարձր են գնահատել Շիի պատմությունը, դերասանական կազմը և ռեժիսուրան ։
Ապագա
Դոմի Շին ցանկություն հայտնեց շարունակել՝ ասելով. «Մենք բաց ենք, բայց չխոսեցինք այդ մասին, բայց այո, վերջում ավելի շատ պատմությունների ակնարկ կար ։
Սառա Բարելիս
Սառա Բեթ Բարելիս (Sara Beth Bareilles, ), ամերիկացի երգչուհի, դաշնակահարուհի և երգերի հեղինակ։ Միջազգային հաջողություն գրանցել է 2007 թվականին` «Love Song» սինգլի թողարկումից հետո։ Երգը գլխավորել է «Billboard Pop 100» հիթ-շքերթը և «Billboard Hot 100» հիթ-շքերթում հայտնվել չորրորդ հորիզոնականում։ Վաճառել է ավելի քան 1 միլիոն ձայնագրություն, ինչպես նաև 5 անգամ առաջադրվել է «Գրեմմի» մրցանակի` ներառյալ «Տարվա ալբոմ» անվանակարգում։ NBC հեռուստաալիքի «The Sing-Off» շոուի երրորդ եթերաշրջանում Սառա Բարելիսը Բեն Ֆոլդսի և Շոն Սթոքմանի հետ եղել է ժյուրիի անդամ։ 2012 թվականի փետրվարին ամերիկյան VH1 հեռուստաալիքը Սառա Բարելիսին ներառել է «Լավագույն 100 երգչուհիներ» ցանկում, որտեղ երգչուհին 80-րդն է։ 2015 թվականին հրատարակված նրա «Sounds Like Me: My Life (So Far) in Song» հուշագրությունները եղել են բեսթսելլերներ (Նյու Յորք Թայմսի մեմուարների վարկանիշում 13-րդն է)։ Սառա Բարելիսը «Մատուցողուհին» մյուզիքլի խոսքերի և երաժշտության հեղինակն է։ Այդ աշխատանքի համար նա 2016 թվականին ստացել է «Թոնի» մրցանակ` որպես «Լավագույն օրիգինալ սաունդթրեք»։
Վաղ կյանք
Սառա Բեթ Բարելիսը ծնվել է 1979 թվականի դեկտեմբերի 7-ին Կալիֆոռնիա նահանգի Յուրիկա քաղաքում` թաղման բյուրոյի աշխատակցուհի Բոննի Հալվորսենի (ծննդյամբ` Կապելլաս (Bonnie Halvorsen (née Capellas)) և ապահովագրական վնասների գնահատող Փոլ Բարելիսի (Paul Bareilles) ընտանիքում։ Սառա Բարելիսն ունի երկու հարազատ և մեկ խորթ քույր։ Սառա Բարելիսն ունի իտալական, անգլիական, գերմանական, պորտուգալական և ֆրանսիական տոհմաբանական արմատներ։ Նա մոտ մեկ տարի բնակվել է Իտալիայում և խոսել իտալերեն։ Սառան մեծացել է կաթոլիկ ընտանիքում։ Դպրոցում մասնակցել է թատերական ներկայացումների, այդ թվում` «Little Shop of Horrors» ներկայացման մեջ, որտեղ խաղացել է Օդրիի դերը։ Երգել է դպրոցի երգչախմբում։
Ավագ դպրոցն ավարտելուց հետո 1998 թվականին Սառան ընդունվել է Լոս Անջելեսի կալիֆոռնյան համալսարանի հաղորդակցման ֆակուլտետ։ Համալսարանում անդամակցել է ուսանողական «Awaken a Cappella» ա կապելլա խմբին։ Այդ խմբի «Dysfunktional Family» ալբոմում թողարկվել է հետագայում հայտնի դարձած «Gravity» երգը։ «Gravity» երգը ներառվել է CD-ով թողարկված «Best of College a Cappella 2004» համալսարանական ժողովածուում։ Սառան դեռ պատանի ժամանակից ծանոթ է Maroon 5 խմբի անդամների հետ, որն այդ ժամանակ Կալիֆոռնիայում հայտնի էր Kara’s Flowers անվամբ։ Ուսանողական տարիներին Սառան մասնակցել է ամենամյա անցկացվող «UCLA Spring Sing» երաժշտական ուսանողական մրցույթին և երկու անգամ հաղթանակ տարել։ Սառան ինքնուրույն, առանց մանկավարժի օգնության, սովորել է նվագել դաշնամուր և այդ ոլորտում հասել շատ հաջողությունների։
Գործունեություն
2004 թվականին Սառան իր խմբի հետ թողարկել է «Careful Confessions» առաջին ալբոմը։ 2007 թվականի հուլիսին թողարկվել է լիրիկական թեմատիկայով ստուդիական երկրորդ ալբոմը, որը կոչվում էր «Little Voice»: Նույն տարվա դեկտեմբերին այդ ալբոմից «Love Song» սինգլը «Billboard Pop 100» հիթ-շքերթում հասել է առաջին հորիզոնական, իսկ «Billboard Hot 100» հիթ-շքերթում` չորրորդ հորիզոնական։ Երգը նաև առաջադրվել է «Գրեմմի» մրցանակի` որպես «Տարվա լավագույն երգ»։ 2011 թվականին ներկայացել է ամերիկյան «Sing Off» շոուի ժյուրիի կազմում, որի ընթացքում ելույթ է ունեցել հայտնի Pentatonix ակապելլա-խումբը։
Արտաքին հղումներ
Կատեգորիա:Ամերիկացի փոփ երգչուհիներ Կատեգորիա:Ամերիկացի դաշնակահարներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք երգչուհիներ Կատեգորիա:Ամերիկացի դերասանուհիներ Կատեգորիա:Ամերիկացի ռոք երգահաններ Կատեգորիա:Երաժիշտներ Կալիֆոռնիայից Կատեգորիա:Ամերիկացի մեցցո-սոպրանոներ Կատեգորիա:Ամերիկացի կին երաժիշտներ Կատեգորիա:Կոնտրալտոներ Կատեգորիա:Ֆեմինիստ երաժիշտներ Կատեգորիա:Ամերիկացի փոփ երգիչներ Կատեգորիա:Ամերիկացի կոմպոզիտորներ
Արհեստական բանականություն
Արհեստական բանականություն կամ արհեստական ինտելեկտ (երբեմն նաև մեքենայական ինտելեկտ, Artificial Intelligence, AI), ի տարբերություն մարդուն և կենդանիներին հատուկ «բնական» բանականության, մեքենայի կողմից ցուցադրվող բանականություն։ Ինֆորմատիկայում ԱԻ հետազոտությունը սահմանվում է որպես «խելացի գործակալի» հետազոտություն՝ ցանկացած սարք, որն ընկալում է իր շրջակայքը և ձեռնարկում է գործողություններ, որոնք առավելագույնի են հասցնում հաջողությամբ նպատակին հասնելու նրա հնարավորությունները։ Կոպիտ ասած, «արհեստական ինտելեկտ» տերմինը կիրառվում է, երբ մեքենան իրականացնում է «ճանաչողական» գործառույթներ, ինչպես օրինակ «սովորելը» և «խնդիր լուծելը», որոնց մարդիկ սովորաբար ասոցացնում են «խելքի» հետ ։
Արհեստական ինտելեկտի հստակ սահմանները վիճարկելի են․ մեքենաները հետզհետե ավելի բարդ խնդիրներ լուծելու ունակ են դառնում և այն խնդիրները, որոնք նախկինում համարվում էին «ինտելեկտ» պահանջող, հաճախ տարանջատվում են «արհեստական ինտելեկտ» սահմանումից և համարվում զուտ ինժեներական խնդիրներ։ Ըստ այդմ, որոշ մասնագետներ գտնում են, որ «արհեստական ինտելեկտ է այն խնդիրը, որը դեռ չի լուծվել» (AI is whatever hasn't been done yet) ։ Օրինակ, գրանշանների օպտիկական ճանաչումը հաճախ արդեն չի դասակարգվում «արհեստական ինտելեկտի» խնդիրների շարքին և համարվում է «սովորական» տեխնոլոգիա ։ Արհեստական ինտելեկտի դասին վերագրվող և մեքենաների կողմից որոշակի հաջողությամբ իրականացվող ժամանակակից խնդիրներից են մարդկային խոսքի ճանաչումը, պատկերների ճանաչումը, բարձր մակարդակի ռազմավարական խաղեր խաղալը (ինչպես շախմատը, պոկերը և Go խաղը), ինքնավար (առանց վարորդի) ավտոմեքենաները, բովանդակության բաշխման ցանցերը և ռազմական սիմուլյացիաները։
Արհեստական բանականությունը որպես ակադեմիական ուղղություն ստեղծվել է 1956 թվականին և տարիների ընթացքում լավատեսության մի քանի ալիքներ է ունեցել ,> որոնց հետևել են հիասթափություն և ֆինանսավորման կորուստ (հայտնի որպես «արհեստական ինտելեկտի ձմեռ»), այնուհետ նոր մոտեցումներ, հաջողություն և նորացված ֆինանսավորում ։ Իր պատմության մեծ մասի ընթացքում արհեստական ինտելեկտը բաժանվել է մի քանի ենթաճյուղերի, որոնք հաճախ հակասությունների մեջ են միմյանց հետ ։ Այդ տարաձայնությունները պայմանավորված են տեխնիկական նկատառումներով (օրինակ ռոբոտաշինություն թե՞ մեքենայական ուսուցում) , մեթոդաբանությամբ (տրամաբանական ինտելեկտ թե՞ արհեստական նեյրոնային ցանց) կամ ավելի խոր փիլիսոփայական խնդիրներով   ։ Մոտեցումների տարբերությունները երբեմն պայմանավորված են նաև սոցիալական գործոննեով (կոնկրետ հաստատություններ կամ կոնկրետ հետազոտողների աշխատանքներ) ։
Արհեստական բանականության ավանդական խնդիրները (կամ նպատակները) հիմնականում նեղ և մասնավոր դեպքերի են վերաբերում․ այդ խնդիրների շարքում են՝ գիտելիքի ներկայացումը, ավտոմատացված պլանավորումը, մեքենայական ուսուցումը, բնական լեզվի մշակումը, մեքենայական ընկալումը, օբյեկտների տեղաշարժի ճանաչումը և փոխազդելու ունակությունը ։ «Ընդհանուր արհեստական ինտելեկտը», այսինքն բազմազան խնդիրների միաժամանակյա վերլուծությունը և լուծումը, ըստ որոշ մասնագետների, երկարաժամկետ նպատակների թվում է ։ Արհեստական ինտելեկտի մոտեցումները ներառում են վիճակագրական մեթոդներ, համակարգչային ինտելեկտ և ավանդական սիմվոլիկ արհեստական ինտելեկտ։ Օգտագործվում են շատ գործիքներ․ որոնում և մաթեմատիկական օպտիմիզացիա, արհեստական նեյրոնային ցանցեր և վիճակագրության և հավանականությունների տեսության վրա հիմնված մեթոդներ։ Արհեստական ինտելեկտի զարգացումը հիմնված հաշվողական գիտության, մաթեմատիկայի, լեզվաբանության, հոգեբանության, փիլիսոփայության, տրամաբանության, խաղերի տեսության և շատ այլ գիտական ուղղությունների վրա։
Ճյուղը հիմնվել է այն դրույթից ելնելով, որ մարդու բանականությունը «հնարավոր է ճշգրիտ նկարագրել, այնպես որ հնարավոր է մեքենա ստեղծել, որ այն նմանակի» ։ Սա բարձրացնում է մտքի բնույթի և մարդկային ինտելեկտով օժտված արհեստական էակների ստեղծման էթիկայի փիլիսոփոյական փաստարկները, որոնք խնդիրներ էին, որ ուսումնասիրվել են միֆերի, ֆանտաստիկայի և փիլիսոփայության մեջ անտիկ ժամանակներից ի վեր։ Ոմանք արհեստական ինտելեկտի առաջընթացը դիտարկում են որպես վտանգ մարդկության հանդեպ ։ Մյուսները կարծում են, որ ի տարբերություն նախորդ տեխնոլոգիական հեղափոխությունների, կբերի զանգվածային գործազրկության ։
Պատմություն
Մտածելու ընդունակություն ունեցող արհեստական էակներ, որպես պատմություններ պատմող սարքեր, ներկայացվել են անտիկ ախարհում և տարածված էին գեղարվեստական ժանրում, ինչպես Մերի Շելլիի Ֆրանկենշթեյն կամ Կարել Չապեկի Ռոսսոմի ունիվերսալ ռոբոտներ. Այս կերպարները և նրանց ճակատագրերը բարձրացնում էին միևնույն խնդիրները, ինչ այժմ քննարկվում է արհեստական ինտելեկտի էթիկայում ։ Բանականության ուսումնասիրությունները սկսվել են անտիկ փիլիսոփաներից և մաթեմատիկոսներից։ Մաթեմատիկական տրամաբանության ուսումնասիրությունը հանգեցրեց Ալան Թյուրինգի հաշվարկների տեսությանը, որում ենթադրվում է, որ մեքենան «0» և «1» պարզ սիմվոլները խառնելու և վերադասավորելու օգնությամբ կարող է նմանակել կամայական իմաստալից մաթեմատիկական եզրակացություն։ Այս հասկացությունը, որ թվային համակարգիչները կարող են նմանակել ֆորմալ մտածողության կամայական պրոցես, հայտնի է որպես Չյորչ-Թյուրինդի թեզիս ։ Նեյրոգիտության, ինֆորմացիայի տեսության և կիբեռնետիկայի զուգահեռ զարգացումները հետազոտողներին ուղղորդեցին դիտարկել էլեկտրոնային ուղեղի ստեղծման հնարավորությունը։ Թյուրինգը ենթադրեց, որ եթե մարդը չի կարողանում տարբերել անձի և մեքենայի պատասխանները, ապա մեքենան կարելի է համարել “խելացի" ։ Որպես համընդհանուր ճանաչում ունեցող արհեստական ինտելեկտի աշխատանք կարելի է համարել 1943 թվականին Մակկալոկի և Փիթսի կողմից Թյուրինգի լրիվության համար ստեղծած "արհեստական նեյրոնները"։
Արհեստական ինտելեկտի ճյուղը ծնվել է 1956 թվականին. Դարտմութի քոլեջի վորքշոփի ժամանակ ։ Մասնակիցները՝ Ալեն Նյուել (Կարնեգի Մելոն համալսարան), Հերբերտ Սայմոն (Կարնեգի Մելոն համալսարան), Ջոն Մակկարտի (Մասաչուսեթսի Տեխնոլոգիական ինստիտուտ), Մարվին Մինսկի (Մասաչուսեթսի Տեխնոլոգիական ինստիտուտ) և Արթուր Սամուել (IBM), դարձան արհեստական ինտելեկտի հիմնադիրներն ու հետազոտողները ։ Նրանք և նրանց ուսանողները ծրագրեր էին իրականացնում, որոնց մամուլը "ապշեցուցիչ" էր անվանում․ համակարգիչները յուրացնում էին շաշկու ռազմավարությունը (1954) (և 1959 թվականին ըստ էության ավելի լավ էին խաղում, քան միջին ունակությունների տեր մարդը), լուծում էին տեքստային խնդիրները հանրահաշվում,ապացուցում էին տրամաբանական թեորեմները (1956) և անգլերեն խոսում ։ 1960-ականների կեսերին, արհեստական ինտելեկտի հետազոտությունները մեծապես ֆինանսավորվում էին ԱՄՆ պաշտպանության նախարարության առաջատար հետազոտական նախագծերի գործակալության կողմից ։ Եվ աշխարհով մեկ լաբորատորիաներ հիմնվեցին ։ Արհեստական ինտելեկտի հիմնադիրները ապագայի նկատմամբ լավատես էին․ Հերբերտ Սայմոնը կանխատեսում էր, "քսան տարի անց մեքենաները կկարողանան կատարել մարդու կողմից կատարվող կամայական աշխատանք"։ Մարվին Մինսկին համաձայնել էր գրելով, "մի սերունդ անց ... 'արհեստական ինտելեկտի' ստեղծման պրոբլեմը էապես կլուծվի" ։
Նրանք չկարողացան գնահատել մնացած խնդիրների դժվարությունները։ Առաջընթացը դանդաղեց և 1974 թվականին, ի պատասխան Ջեյմս Լայթհիլլի քննադատությանը և ԱՄՆ-ի կոնգրեսի շարունակական ճնշումներին ֆինանսավորել ավելի արդյունավետ նախագծեր, թե ԱՄՆ և թե Բրիտանական կառավարությունները կտրեցին արհեստական ինտելեկտի հետազոտությունների ֆինանսավորումը։ Հաջորդ մի քանի տարիները հետագայում կոչվեցին «ԱԲ ձմեռ» ժամանակաշրջան, երբ արհեստական ինտելեկտի ֆինանսավորում դժվար էր ձեռք բերել։
1980-ականների սկզբներին, արհեստական ինտելեկտի հետազոտությունները վերակենդանացան, պայմանավորված էքսպերտ համակարգերի կոմերցիոն հաջողությամբ, արհեստական ինտելեկտի ձևաչափ, որ նմանակում է մասնագետների գիտելիքն ու վերլուծական ունակությունները։ 1985 թվականին արհեստական ինտելեկտի շուկան հատել էր միլիարդ դոլարի սահմանը։ Միևնույն ժամանակ Ճապոնիայի հինգերորդ սերնդի մեքենաների ծրագիրը ոգեշնչեց ԱՄՆ և Բրիտանական կառավարություններին վերականգնել արհեստական ինտելեկտի ակադեմիական հետազոտությունների ֆինանսավորումը ։ Այնուամենայնիվ սկսելով 1987 թվականի Լիսպ մեքենաների փլուզմամբ, ևս մեկ անգամ հեղինակազրկվելով, արհեստական ինտելեկտը ընկավ երկրորդ, ավելի երկարատև ընդմիջման փուլ ։
1990-ականների վերջերին և 21-րդ դարի սկզբում, արհեստական ինտելեկտը սկսեց օգտագործվել լոգիստիկայում, տվյալների մշակման, բժշկական ախտորոշման և այլ բնագավառներում ։ Հաջողությունը կապված էր համակարգչային հզորության բարձրացմամբ (տես Մուռի օրենք), կոնկրետ խնդիրների լուծմանը առավել մեծ ուշադրությամբ, արհեստական ինտելեկտի և այլ բնագավառների  greater emphasis on solving specific problems, new ties between AI and other fields (ինչպիսիք վիճակագրություն, տնտեսագիտություն և մաթեմատիկական օպտիմիզացիա) միջև նոր կապերի հաստատմամբ, և հետազոտողներին պահպանել մաթեմատիկական մեթոդներն ու գիտական ստանդարտները ։ Deep Blue-ն 1997 թվականի մայիսի 11-ին դարձավ առաջին շախմատ խաղացող համակարգչային համակարգը, որ հաղթեց աշխարհի չեմպիոն Գարրի Կասպարովին։
Համաձայն Բլումբերգի, 2015 թվականը արհեստական ինտելեկտի համար նշանակալի տարի էր, ընդ որում արհեստական ինտելեկտը գուգլում օգտագործող ծրագրային ապահովման նախագծերի քանակը աճել է 2012 թվականի "հատուկենտ օգտագործումից" մինչև 2,700 նախագծեր։ Փաստացի տվյալները ցույց են տալիս, որ 2011 թվականից սկսած պատկերների մշակման առաջադրանքներում սխալների քանակը էապես նվազել է ։ Դա բացատրվում է հաշվարկվող ենթակառուցվածքների, հետազոտման գործիքների և տվյալների բազմությունների աճի շնորհիվ հասանելի արհեստական նեյրոնային ցանցի ընդլայնմամբ Այլ օրինակներ են՝ Skype համակարգը, որ մի լեզվից մյուս լեզվին ավտոմատ թարգմանություն է ապահովում և Facebook-ը, որը կարող է պատկերները նկարագրել կույր մարդկանց ։ 2017 թվականի հարցումներում կազմակերպություններից հինգից մեկը հայտարարում է, որ "Արհեստական ինտելեկտը զետեղել են որոշ առաջարկություններում կամ գործընթացներում"  ։